Борис Младенов-Young
Припомних си една забавна сцена…

chitanka.info

Припомних си една забавна сцена

от руски филм в далечни младини,

но днес я виждам някак променена,

по-скоро жално, тъжно ми звучи.

Изнемощял старик си представете,

с полуподвижни стави от артрит,

опипва тялото си със ръцете

и стене: „Тук болит и там болит!“

Не се вглъбявах в думите тогава,

повтарях ги с акцент за гол майтап;

шегата ми доставяше забава —

за старчески болежки глух и сляп.

Скован от болки и без лек за тях

едва сега словата му разбрах!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.